Die 31ste eeu v.C. het geduur van 3100 tot 3001 v.C. Omstreeks 3100 v.C.: Narmer (Menes) verenig Bo- en Benede-Egipte as een land; hy regeer vanaf Memphis. Omstreeks 3100 v.C.: Voordinastiese tydperk (Neolitikum) eindig in Antieke Egipte (nog ’n datum is 3150 v.C.). Omstreeks 3100 v.C.: Vroegdinastiese Tydperk begin in Antieke Egipte (nog ’n datum is 3150 v.C.). Omstreeks 3100 v.C.: Die eerste Tempel van Tarxien is in gebruik deur die Neolitiese bewoners van Malta. Omstreeks 3100 v.C.: Eerste fase van die bouwerk aan Stonehenge. Omstreeks 3100 v.C. – 2600 v.C.: Skara Brae, Orkney-eilande, Skotland, word bewoon. Omstreeks 3100 v.C.: Die Anu Ziggurat en Wit Tempel in Uruk, Mesopotamië (hedendaagse Warka, Irak), word gebou. Omstreeks 3100 v.C.: Die mens se eerste skryfstelsel, wigskrif, word ontwikkel.